༄༅། །བླ་མའི་རྣལ་འབྱོར་གྱི་ཟུར་འདེབས་
ཉེར་མཁོ་བཞུགས་སོ། །
ན་མོ་གུ་རུ་བྷྱ༔བླ་མའི་རྣལ་འབྱོར་གྱི་འཕྲོས་པ་ཁ་ཅིག་བྲི་བར་བྱ་སྟེ། \ རྟེན་
བཞེངས་སོགས་ནུས་མིན་བླུན་མཁས། །ཞེས་པ་གསོན་ཤིད་དང་། རྟེན་བཞེངས་
པ་སོགས་ལ་ཆེར་གཏོང་ནུས། བླ་མའི་ཕྱོགས་སུ་གཏོང་མི་ནུས་པ་ནི། མ་གོ་བ་བླུན་
པ་དང༌། གང་བས་ཀྱང་བླ་མའི་ཕྱོགས་སུ་གཏང་བ་ལྷག་པར་རྟོགས་པ་ནི་མཁས་
པ་ཡིན་ཏེ། ཅི་སྟེ་ན། ཐབས་མེད་སྐྱོན་ཡོད་བླང་དོར་ཅི། །ཞེས་པ་གསོན་ཤིད་མ་བྱས་
པ་སོགས་ལ་ཉེས་ལྟུང་མ་གསུངས། བླ་མའི་ཕྱོགས་སུ་མ་བཏང་ན་ཉེས་ལྟུང་ཆེར་འོང་
ཞིང་མི་གཏོང་བའི་ཐབས་མེད་ལ། བཏང་ན་ཕན་ཡོན་གཞན་པས་ཆེ། མ་བཏང་ན་
ཉེས་སྐྱོན་གཞན་པས་ཆེ་བ་ལ་བླང་དོར་ཕྱིན་ཅི་ལོག་ཏུ་ཅིའི་ཕྱིར་བྱེད། སའི་སྙིང་པོའི་
མདོར། དེས་ཟིན་པ་ནི་བསྐལ་པ་བྱེ་བ་དཔག་ཏུ་མེད་པར་ངན་འགྲོར་འཁྱམས་པར་
འགྱུར་བའི་ལས་རྣམས་ཚེ་འདིར་རིམས་ལ་སོགས་པའམ། མུ་གེ་ལ་སོགས་པ་ལུས་
དང་སེམས་ལ་གནོད་པ་བྱུང་བས་བྱང་བར་འགྱུར་ཏེ། ཐ་ན་བརྒྱད་བཀག་གམ། རྨི་
ལམ་ཙམ་གྱིས་ཀྱང་བྱང་བར་འགྱུར་རོ། །དེས་སངས་རྒྱས་བྱེ་བ་དཔག་ཏུ་མེད་པ་ལ།
དགེ་བའི་རྩ་བ་བསྐྱེད་པ། སྦྱིན་པའམ། མཆོད་པའམ། བསླབ་པ་བཟུང་བ་ལས་བྱུང་བ་
རྣམས་སྔ་དྲོ་གཅིག་གིས་ཟིལ་གྱིས་གནོན་ཏོ། །བླ་མ་ལ་བསྙེན་བཀུར་བྱེད་པ་ནི། ཡོན་
ཏན་བསམ་གྱིས་མི་ཁྱབ་པ་དང་ལྡན་པའོ། །སངས་རྒྱས་ཀྱི་ཡོན་ཏན་རྣམ་པར་འཕྲུལ་
བ་དཔག་ཏུ་མེད་པ་ཐམས་ཅད་ཀྱང་འདི་ལས་བྱུང་བར་ལྟའོ། །དེས་ན་སངས་རྒྱས་ལ་
- 209.
w

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
བྱ་བ་ལྟར་བླ་མ་ལ་བསྟེན་པ་དང་བསྙེན་པ་དང་། བསྙེན་བཀུར་བྱའོ། །ཞེས་གསུངས་
པ་དང་། ད་ལྟར་གྱི་སངས་རྒྱས་མངོན་སུམ་པའི་ཏིང་ངེ་འཛིན་གྱི་མདོར། གལ་
ཏེ་དེས་དེ་ལ་མནར་སེམས་སམ་ཐ་བའམ། སྡང་བའི་སེམས་ཀྱིས་གནས་ན་ཡོན་
ཏན་ཐོབ་པ་ནི་གནས་མེད་དོ། །སྟོན་པའི་འདུ་ཤེས་(༢ན)མི་བསྐྱེད་ན་ཡང་དེ་བཞིན་
ནོ། །འདི་ལྟར་ཐེག་པ་གསུམ་པའི་གང་ཟག་དང་། ཆོས་སྟོན་པའི་དགེ་སློང་ལ་གུས་
པ་དང་། བླ་མའམ་སྟོན་པའི་འདུ་ཤེས་མི་བསྐྱེད་ན། དེ་དག་མ་ཐོབ་པའི་ཆོས་ཐོབ་
པའམ། ཐོབ་པ་ཆུད་མི་ཟ་བ་ནི་གནས་མེད་དོ། །མ་གུས་པས་ནི་ཆོས་ནུབ་པར་འགྱུར་
བའི་ཕྱིར་རོ། །ཞེས་དང་། ཡེ་ཤེས་གྲུབ་པར། གལ་ཏེ་དེ་ལ་མཆོག་ཡོད་ལ། །དེ་ཡང་
ངན་པའི་ཡོན་ཕུལ་ན། །ཀུན་གྱི་སློབ་དཔོན་བརྙས་པས་ན། །དེ་ནི་རྟག་ཏུ་སྡུག་
བསྔལ་ཐོབ། །ཅེས་དང་། ཕྱག་རྡོར་དབང་བསྐུར་བའི་རྒྱུད་ལས། བཅོམ་ལྡན་འདས་
གང་དག་སློབ་དཔོན་ལ་བརྙས་པར་བགྱིད་པ་དེ་དག་གི་རྣམ་པར་སྨིན་པ་ཇི་ལྟ་བུ་ལགས།
བཅོམ་ལྡན་འདས་ཀྱིས་བཀའ་སྩལ་བ། ལག་ན་རྡོ་རྗེ་ལྷ་དང་བཅས་པའི་འཇིག་རྟེན་
སྐྲག་པར་འགྱུར་གྱི། དེ་སྐད་མ་སྨྲ་ཞིག །གསང་བའི་བདག་པོ་འོན་ཀྱང་ཅུང་ཞིག་
བརྗོད་པར་བྱ་ཡི། དཔའ་བོ་སྒྲིམས་ཏེ་དེ་ཉོན་ཅིག །མཚམས་མེད་ལ་སོགས་མི་བཟད་
པའི། །དམྱལ་བ་གང་དག་ངས་བཤད་པ། །དེ་རྣམས་ཀྱི་ནི་གནས་སུ་བརྗོད། །དེར་ནི་
བསྐལ་པ་མཐའ་ཡས་སོ། །དེ་ལྟ་བས་ན་རྣམ་ཀུན་ཏུ། །དེ་ལ་ནམ་ཡང་བརྙས་མི་
བྱ། །ཞེས་དང༌། རྡོ་རྗེ་སྙིང་པོ་རྒྱན་གྱི་རྒྱུད་ལས། གང་གིས་སློབ་དཔོན་ཡང་དག་
སྨད། །དེ་ཡིས་རྒྱུད་ཀུན་སྒྲུབ་པའི་མཆོག །གཉིད་དང་འདུ་འཛི་རྣམ་སྤངས་ཏེ། །
བསྐལ་པ་སྟོང་དུ་ལེགས་བསྒྲུབས་ཀྱང་། །དམྱལ་སོགས་སྒྲུབ་པར་བྱེད་པའོ། །ཞེས་
དང༌། གསང་འདུས་རྩ་རྒྱུད་ལས། གང་ཡང་ཕྱོགས་བཅུའི་སངས་རྒྱས་བཅོམ་
ལྡན་འདས་དུས་གསུམ་གྱི་རྡོ་རྗེའི་ཡེ་ཤེས་ལས་བྱུང་བ་དེ་རྣམས་ཀྱང་གསང་བ་འདུས་
-210-

བླ་མའི་རྣལ་འབྱོར་གྱི་ཟུར་འདེབས་ཉེར་མཁོ། ༼ཨཻ༽
པའི་སློབ་དཔོན་དང་ཕྲད་ན་མཆོད་པ་བྱེད་ཅིང་ཕྱག་འཚལ་ལོ། །དེ་ཅིའི་ཕྱིར་ཞེ་ན། དེ་
ཉིད་སྟོན་པ་ཡིན། བཅོམ་ལྡན་འདས་རྡོ་རྗེ་འཛིན་པ་ཡིན། སངས་རྒྱས་(༢བ)ཐམས་
ཅད་ཀྱི་ཡེ་ཤེས་ཀྱི་བདག་པོ་ཡིན་པའི་ཕྱིར་རོ། །ཞེས་དང་། རིགས་ཀྱི་བུ་མདོར་བསྟན་
ན་ཕྱོགས་བཅུའི་འཇིག་རྟེན་གྱི་ཁམས་ན་སངས་རྒྱས་དང་བྱང་ཆུབ་སེམས་དཔའ་ཇི་
སྙེད་འཁོད་ཅིང་། འཚོ་ཞིང་སྐྱོང་བ་དེ་དག་ཐམས་ཅད་དུས་གསུམ་དུ་བྱོན་ནས།
གཞན་གྱི་རྡོ་རྗེ་སློབ་དཔོན་ལ་དེ་བཞིན་གཤེགས་པ་ཐམས་ཅད་ཀྱི་མཆོད་པས་ཡང་དག་
པར་མཆོད་ནས་སངས་རྒྱས་ཀྱི་ཞིང་དེར་ཡང་འགྲོ་ཞིང་ངག་རྡོ་རྗེའི་ཡི་གེ་ཡང་འདི་སྐད་
དུ་འབྱིན་ཏོ། །བདག་ཅག་དེ་བཞིན་གཤེགས་པ་ཐམས་ཅད་ཀྱི་ཕའོ། །མའོ། །ཞེས་པ་
ནས། བདག་ཅག་དེ་བཞིན་གཤེགས་པ་ཐམས་ཅད་ཀྱི་སྟོན་པའོ། །ཞེས་བྱ་བའི་
བར་དུའོ། །དེ་ནས་བྱང་ཆུབ་སེམས་དཔའ་བྱམས་པ་སེམས་ཅན་གྱིས་འདི་མ་རྟོགས་
པས་སྡུག་བསྔལ་བར་དགོངས་ནས། ཡིད་འཇིགས་ཤིང་སྐྲག་ནས་ཅང་མི་སྨྲ་བར་གྱུར་
ཏོ། །ཞེས་དང་། འདི་ལྟ་སྟེ། དཔེར་ན་རིགས་ཀྱི་བུ། སངས་རྒྱས་བཅོམ་ལྡན་འདས
ཕྱོགས་བཅུ་ན་ཇི་སྙེད་བཞུགས་ཤིང་རབ་ཏུ་སྤྱོད་པའི་སངས་རྒྱས་བཅོམ་ལྡན་འདས་དེ་
རྣམས་ཀྱི་སྐུ་དང་གསུང་དང་ཐུགས་རྡོ་རྗེའི་མཆོད་པ་ལས་བྱུང་བའི་བསོད་ནམས་ཀྱི་
ཕུང་པོ་ཇི་སྙེད་པ་དེ་བས་ཀྱང་། སློབ་དཔོན་གྱི་བ་སྤུའི་བུ་ག་གཅིག་མཆོད་པའི་བསོད་
ནམས་ཁྱད་པར་འཕགས་སོ། །ཞེས་དང་། ཆོས་ཡང་དག་པར་སྡུད་པའི་མདོར། དེ་ལ་
བཏགས་པའི་སངས་རྒྱས་གང་ཞེ་ན་འདི་ན་གང་ལ་ལ་ཞིག །སློབ་དཔོན་ནམ་མཁན་
པོ་ལ་སངས་རྒྱས་བཞིན་དུ་བལྟ། སངས་རྒྱས་བཞིན་དུ་བསྙེན་བཀུར་བྱེད་དོ། །དེ་ལ་
སློབ་དཔོན་དང་མཁན་པོ་དེ་ལ་སངས་རྒྱས་བཞིན་དུ་བལྟ་ཞིང་། སངས་རྒྱས་བཞིན་དུ་
བསྙེན་བཀུར་བྱས་པས་དེ་སངས་རྒྱས་ཀྱི་ཆོས་རྣམས་རབ་ཏུ་འཛིན་ལ་ཡོངས་སུ་རྫོགས་
པར་བྱེད་དེ། ཡོངས་སུ་སྒྲུབ་པ་འདི་ནི་བཏགས་པའི་སངས་རྒྱས་ཞེས་བྱའོ། །ཞེས་དང་།
-211 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ཿ ༼༢༽
ཕྱག་རྡོར་དབང་བསྐུར་བའི་རྒྱུད་ལས། གསང་བའི་བདག་པོ་སློབ་དཔོན་ལ་སློབ་
མས་ཇི་ལྟར་བལྟ་བར་བྱ་ཞེ་ན། སངས་རྒྱས་བཅོམ་ལྡན་འདས་ལ་ཇི་ལྟ་བ་དེ་བཞིན་
དུའོ། །དེ་ཡི་(༣ན)སེམས་ནི་དེ་ལྟ་ན། །རྟག་ཏུ་དགེ་བ་སྐྱེ་བར་འགྱུར། །དེ་ནི་འཇིག་
རྟེན་ཐམས་ཅད་ལ། །ཕན་པར་བྱེད་པའི་སངས་རྒྱས་འགྱུར། །ཞེས་དང་། དཀོན་
མཆོག་སྤྲིན་ལས། བླ་མ་བསྟེན་ན་དགེ་བ་འཕེལ་ཞིང་མི་དགེ་བ་འགྲིབ་པར་རྟོགས་
པས། མཁན་པོ་ཐོས་པ་ཆེ་བའམ། ཤེས་པའམ། མི་ཤེས་པའམ། ཚུལ་ཁྲིམས་དང་
ལྡན་པའམ། ཚུལ་ཁྲིམས་འཆལ་བ་ལ་ཡང་སྟོན་པའི་འདུ་ཤེས་བསྐྱེད་དོ། །ཇི་
ལྟར་སྟོན་པ་ལ་དགའ་བ་དང་དད་པ་ལྟར་མཁན་པོ་ལ་ཡང་དད་པ་དང་དགའ་བར་
བྱའོ། །སློབ་དཔོན་རྣམས་ལ་ཞེ་ས་དང་རིམ་གྲོ་བསྐྱེད་དེ། དེ་ལ་བརྟེན་ནས་བྱང་ཆུབ་
ཀྱི་ཚོགས་མ་རྫོགས་པ་ནི་རྫོགས་པར་འགྱུར། ཉོན་མོངས་པ་མ་སྤངས་པ་ནི་སྤོང་
བར་འགྱུར་རོ་སྙམ་པ་སྟེ། དགའ་བ་དང་རངས་པ་ཐོབ་ཅིང་དགེ་བའི་ཆོས་ལ་དེ་དང་
མཐུན་པར་སྤྱོད་ཅིང་། མི་དགེ་བ་ལ་མི་མཐུན་པར་སྤྱོད་དོ། །ཞེས་དང་། ཐབས་དང་
ཤེས་རབ་གྲུབ་པར། བླ་མ་དང་ནི་རྡོ་རྗེ་འཛིན། །གང་གིས་གཉིས་སུ་མེད་པར་
མཐོང་། །དངོས་གྲུབ་བསྡུས་པའི་མཚན་ཉིད་ཅན། །དེ་ཉིད་དེ་ནི་འདིར་ཐོབ་འགྱུར།
ཞེས་གསུངས་པ་རྣམས་གོ་ན། བླ་མ་མཆོད་པ་ལས་ལྷག་པ་མེད་པར་རྟོགས་འོང༌།
ཁྱི་སོ་ལོ་པ་ཀུན་ལྷར་གསུངས། །ཞེས་པ། མོས་གུས་བྱས་ན་ཁྱི་སོ་ལ་འོད་ཐོན་ཅེས་པའི་
ལོ་རྒྱུས་ལྟར་རམ། སྟོད་ལུང་པའི་ཞལ་ནས། སྟོད་ལུང་གི་བནྡེ་ཡོ་ལ་ཆོས་སྟོན་དྲངས་
པ་པས་ལོ་པའི་ཁྱི་གཅིག་བྱིན་པ་བསོད་ནམས་ཆེ་གསུངས་པ་ལྟར། མདོ་རྒྱུད་ཀུན་
ལས་ཁྱིའམ། འབུ་སྦྲང་ཡན་ལྷར་བསྒོམས་ཤིང་མཆོད་པས་སངས་རྒྱས་ཐམས་ཅད་ལ་
མཆོད་པའི་བསོད་ནམས་ཐོབ་པར་གསུངས་ན། ཕྱི་ནང་བེམ་པོ་འབུམ་སོང་སྟེང་། །
དྲིན་ཡོན་ཆེ་ཕྱིར་ཀུན་ལྷག་ཕྱིར། །ཞེས་པ། ཕྱིའི་ས་རྡོ་སོགས་དང་། ནང་གི་ཤ་ཁྲག་
-212-

བླ་མའི་རྣལ་འབྱོར་གྱི་ཟུར་འདེབས་ཉེར་མཁོ། ༼ཨཻ༽
བེམ་པོ་རྣམས་ཀྱང་ལྷར་བསྒོམས་མཆོད་པས་སངས་རྒྱས་མཆོད་པ་དང་ཁྱད་པར་མེད་
བླ་མའི་སྐུ་ལ་ཡི་དམ་(༣བ)དུ་བསྐྱེད་ནས་ཡེ་ཤེས་པ་འཇུག་པའི་རབ་གནས་
འབུམ་སོང་བའི་སྟེང་དུ། གང་དྲིན་ཆེ་བ་དང་ཡོན་ཏན་ཆེ་བ་ལ་མཆོད་པ་བསོད་ནམས་
ཆེ་བར་གསུངས་པས། བླ་མ་ནི་ཀུན་ལས་དྲིན་ཆེ་ཞིང་། ཡོན་ཏན་ཆེ་བའི་ཕྱིར་དང་། སྔར་
བཤད་པ་ལྟར་དད་གུས་ཡོད་མེད་སྐྱོན་ཡོན་ཀུན་ལས་ལྷག་པའི་ཕྱིར། བླ་མ་མཆོད་པ་
ལས་བསོད་ནམས་ལྷག་པ་མེད་པར་གྲུབ་པོ། །ཐད་རྟེན་གཉན་རྩ་དད་པ་གཅེས། །མི་
བསམ་རྟོག་དཔྱོད་གནད་ཟབ་འབད། །ཅེས་སྔར་བཤད་པ་ལྟར་མདོ་རྒྱུད་བསྟན་
བཅོས་ཀུན་ནས་འདི་ཉིད་རང་གལ་ཆེ་བར་གསུངས་པས། བླ་མའི་ཐད་ན་བསགས་སྦྱང་
གི་རྟེན་འབྲེལ་གཞན་པས་ལྷག་པ་ཞིག་ཡོད་པར་ངེས་ལ། ལྷག་པར་ཕ་མ་སངས་རྒྱས་
ལ་སོགས་ཀུན་ལས་ཡུལ་གཉུན། དེ་ཕྱིར་སེམས་ཅན་ཀུན་ནམ་ཁྱད་པར་བླ་མའི་སྐྱོན་
ནས་བརྟགས་ན། དངོས་གྲུབ་ཀུན་འཕྱུགས། དད་པ་ནམ་ཡང་མི་སྐྱེ། དེའི་ཕྱིར་ཀུན་
གྱིས་རྐང་དྲངས་པ་སྐྱོན་རྟོག་ཉིད་ཡིན་པས། བཤེས་གཉེན་གྱི་སྐྱོན་ལ་ནམ་ཡང་མི་
བརྟག །ཡོན་ཏན་ལ་བརྟགས་ནས་བསམ་པ་ཉིད་གཅེས་པས། །སྐྱོན་ལ་མ་བསམ་
པ་དང་། ཡོན་ཏན་ལ་རྟོག་པ་དང་། གོང་དུ་བཤད་པ་རྣམས་ལ་རྟོག་དཔྱོད་རྒྱུན་དུ་
གཏོགས་པ་ཉིད་གནད་ཟབ་ཏུ་ཤེས་ནས་འབད་པར་བྱ་སྟེ། རྒྱུད་ལས། གང་གིས་བླ་
མ་རྡོ་རྗེ་འཛིན། །ཐ་དད་ཉིད་དུ་མཐོང་གྱུར་པ། །དེ་ཡིས་དངོས་གྲུབ་དེ་ཉིད་ནི། །ཚོགས་
པའི་མཚན་ཉིད་ཅན་མི་ཐོབ། །ཅེས་གསུངས་པས་སོ། །སྒྱུ་འཕྲུལ་དྲ་བར། རྟག་ཏུ་བླ་མ་
ལ་གུས་པའི། །སློབ་མས་བླ་མ་འདི་ལྟར་བལྟ། །དེ་ནི་ཡེ་ཤེས་རྒྱ་མཚོ་ཆེ། །ཡིད་བཞིན་
ནོར་བུ་རིན་ཆེན་སྦྱིན། །དེ་ཉིད་རྟག་ཏུ་རྡོ་རྗེ་འཆང་། །དེ་བཞིན་གཤེགས་པ་རིན་
ཆེན་འབྱུང་། །བླ་མ་སངས་རྒྱས་ཀུན་དང་མཉམ། །དེ་ཡི་ཡོན་ཏན་ཐམས་ཅད་བཟུང་། །
སྐྱོན་ཀུན་སེམས་ཀྱིས་ཀྱང་མི་བསམ། །ཡོན་ཏན་བཟུང་ན་དངོས་གྲུབ་ཐོབ། །སྐྱོན་
- 213 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ཿ ༼༢༽
གྱིས་དངོས་གྲུབ་ཉམས་པར་བྱེད། །ཅེས་གསུངས་ཤིང་། བཤེས་གཉེན་སྔ་མ་རྣམས།
སློབ་དཔོན་འཇམ་དཔལ་བཤེས་(༤ན)གཉེན་གྱིས་དཀྱིལ་འཁོར་མངོན་སུམ་དུ་བསྟན་
ནས། སངས་རྒྱས་ཡེ་ཤེས་ཞབས་ལ། ཁྱོད་ཐོག་མར་ལྷའམ་ང་ལ་ཕྱག་བྱེད་གསུངས་
པས། ད་ལམ་ལྷ་གལ་ཆེ་སྙམ་ནས་ཕྱག་མཛད་པས་ལྷ་མེད་སོང་། གཟོད་བླ་མ་རང་ལ་
ཕྱག་བྱས་པས་དངོས་གྲུབ་ཐོབ་པ་དང་། ནཱ་རོ་པས་མར་པ་ལ་ཡང་དེ་ལྟར་མཛད་
པས། སྔ་མ་ཁོ་ན་དང་འདྲ་བར་བྱིན་རླབས་བྱུང་མ་བྱུང་གི་ལོ་རྒྱུས་གསུང་། དགེ་
བཤེས་སྟོན་པའི་ཞལ་ནས་ཀྱང་། ངས་ནི་ཡི་དམ་ལ་གསོལ་བ་བཏབ་པ་ལས།
ཨ་ཏི་
བླ་མའི་
ཤ་ལ་གསོལ་བ་བཏབ་པ་བྱིན་རླབས་ཆེ་བར་ཉམས་མྱོང་ཡོད་ཅེས་གསུང་པ།
གསུང་བསྒྲོས་དེ་འདྲ་རང་མང་ངོ༌།། ¯ །།འདི་ཡང་སྤྱན་སྔ་རིན་པོ་ཆེ་བློ་གྲོས་རྒྱལ་
མཚན་གྱི་གསུང་ལགས།། མངྒལཾ་ཤུ་བྷཾ།། །།
ན་
g!
3
,
18
ས་ཀྱི་འལ་
མི 1:|:|: |
་་་་་
1
འ
::,-
- 214 -

,。
1:|: